स्वास्थ्य विभाग में स्कूटर, बस ऑटो के नंबरों पर पास हुए लाखों के बिल
स्वास्थ्यविभाग के स्कूली स्वास्थ्य मिशन में कार्यरत डॉक्टर 1995 माॅडल स्कूटर, ऑटो और रोडवेज बस में जाकर बच्चों के स्वास्थ्य की जांच करते हैं। यह बात हम नहीं बल्कि विभाग द्वारा इस बारे में आरटीआई द्वारा दी गई जानकारी में इसका खुलासा हुआ है। इसको लेकर आरटीआई लगाने वाले ने इस बारे में स्वास्थ्य मंत्री को शिकायत कर इस घपले की निष्पक्ष जांच की मांग की है। मंत्री ने इस मामले की जांच के लिए एडीसी को जांच अधिकारी नियुक्त किया है।
इस बारे में न्यू भारत नगर निवासी विरेंद्र सिंह ने पिछले साल स्वास्थ्य विभाग से एक आरटीआई के तहत कुछ जानकारियां मांगी थी। उन्होंने पूछा था कि एनआरएचएम के स्कूली स्वास्थ्य मिशन के तहत नियुक्त की गई टीमों के लिए विभाग ने किन-किन वाहनों को हायर किया और इन वाहनों के लिए क्या-क्या नियम थे। उन्होंने उस आरटीआई में यह जानकारी भी मांगी कि उन्हें उन वाहनों के नंबर और उन वाहनों को जारी बिलों की भी फोटो कॉपी दी जाए। विरेंद्र सिंह द्वारा मांगी जानकारी के तहत विभाग की ओर उन्हें बताया गया कि उस समय उन टीमों के लिए तीन तरह के वाहनों को हायर किया गया था। इसमें पहली कैटेगरी में ऑपरेशनल वाहनों में इनोवा, बोलेरो, टवेरा, जाइलो, सुमो और एर्टिगा वाहन होने चाहिए। वहीं दूसरी कैटेगरी में स्माल वाहनों में इंडिका और स्विफ्ट कार आदि होनी चाहिए तो तीसरी कैटेगरी में मिड साइज वाहनों में वेरिटो, इटिओस, डिजायर और इंडिगो वाहन होने चाहिए। उसी आरटीआई के जवाब में विरेंद्र को बताया गया कि विभाग ने इसके लिए नौ वाहन छोटूराम कॉलोनी स्थित श्रीबाला जी ट्रेवल्स से लिए गए। वहीं पांच वाहन इंप्रवूमेंट ट्रस्ट स्थित श्री तिरुपति टूर एंड ट्रेवल्स एजेंसी से लिए गए। जब विभाग ने इन वाहनों के रजिस्ट्रेशन नंबरों के बारे में जानकारी दी और विरेंद्र ने उन रजिस्ट्रेशन नंबरों के आधार पर पड़ताल की तो इसमें बड़ा गोलमाल सामने आया।
दोनों पक्षों को बुलाएंगे
एडीसीधीरेंद्र खड़गटा ने बताया कि इस तरह की शिकायत का मामला उनके पास आया हुआ है, मगर सोमवार को वे किसी आवश्यक कार्य के चलते शहर से बाहर थे। इसलिए इसमें आगामी तिथि को दोनों पक्षों को बुलाया जाएगा। दूसरी ओर शिकायतकर्ता विरेंद्र ने बताया कि इस मामले में विभागीय अधिकारियों ने एक करोड़ से ज्यादा रुपये का गोलमाल किया है।
^इस तरह की किसी तरह की जानकारी मेरे पास नहीं है। अगर आपको इस बारे में कुछ पूछना है तो आप एनआरएचएम के डिप्टी सीएमओ से पूछताछ करें।\\\'\\\' मीनाबरबर डिप्टी सीएमओ, स्कूली स्वास्थ्य मिशन, भिवानी
विभाग ने जांच कर दी बंद
विरेंद्रने बताया कि उसने सीएम विंडो पर शिकायत देकर जांच की मांग की थी। शिकायत पर विभाग के उन अधिकारियों ने ही इसकी जांच की, जिन्होंने गोलमाल किया था। इसलिए सीएम विंडो में यह जवाब दे दिया कि मामले की जांच में ऐसा कुछ सामने नहीं आया। इस पर उसने शिकायत स्वास्थ्य मंत्री अनिल विज से कर दी। वहां पहुंची शिकायत के आधार पर मंत्री ने इस बारे में डीसी को जांच करने के आदेश दिए। डीसी ने अब इस मामले की जांच के लिए एडीसी धीरेंद्र खड़गटा को जांच अधिकारी नियुक्त किया है। सोमवार को जांच अधिकारी व्यस्त होने के कारण मामले की सुनवाई नहीं हो सकी।
इसमें विरेंद्र की जांच में सामने आया कि स्वास्थ्य विभाग ने जिस एचआर 26 बी 7620 वाहन को हायर किया है वह तो गुड़गांव में एक 1995 मॉडल स्कूटर का है। इसी प्रकार विभाग ने जिस एचआर 61-1094 वाहन को हायर किया है वह भिवानी में एक ऑटो का नंबर है। इसी प्रकार विभाग ने जिस एचआर 55-7956 वाहन को हायर किया है यह नंबर हरियाणा रोडवेज की एक बस का है। विभाग के इस जवाब और विरेंद्र द्वारा की गई जांच से तो यही लगता है कि जिले में इन टीमों के सदस्य स्कूटर, ऑटो और रोडवेज की बसों में चेकिंग के लिए जाते होंगे।
स्वास्थ्य विभाग के खिलाफ आरटीआई लगाने वाला विरेंद्र कुमार।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva